laion/Wikipedia-Exotic huggingface dataset:
פיצוץ תת-מימי

פיצוץ תת-מימי הוא פיצוץ כימי או גרעיני הנוצר מתחת לפני השטח של גוף מים גדול. פיצוצים תת-מימיים שונים במקצת באופיים מפיצוצים המתחוללים באטמוספירה, ומסוגלים להעביר גלי הדף ביעילות רבה יותר ולגרום נזק רב יותר למבנים ועצמים תת-ימיים אחרים יחסית לעוצמת מטען הנפץ. הסיבה לכך נעוצה בכך שבאופן כללי, האנרגיה של פיצוץ המתרחש בתווך נוזלי ואי-דחיס הופכת כמעט במלואה ללחץ אינרטי של תנועת הנוזל, בשונה מגלי לחץ אוויריים שם חלק גדול מהאנרגיה של הפיצוץ נטמע באוויר כדחיסה ניכרת של שכבותיו, מה שגורם לחימומו במקום לרתיעתו. במילים אחרות, בפיצוצים בתווך גזי חלק גדול מהאנרגיה מתבזבז על עלייה בטמפרטורה שלו על חשבון הרתע שלו, כך שהם אמנם עשויים להביא להתכה של הנקרה בדרכם, אך הם אפקטיביים פחות בהעברת ההדף למטרה. גורם נוסף המכתיב את יעילות השפעתו של פיצוץ על מבנים הוא מידת תיאום העכבות האקוסטיות של התווך הנושא את ההדף ושל המבנה הניצב בדרכו. לאוויר עכבה אקוסטית נמוכה יחסית, כך שההשפעה של הדף על מבנים נגרמת באופן כמעט בלעדי מהפגיעה הראשונית של חזית ההלם במבנה, שכן האנרגיה שלו (שהשטף שלה מגיע מיד לאחר הפגיעה הראשונית) תוחזר ברובה מהמבנה ולא תיספג בו. לעומת זאת, למים עכבה אקוסטית גבוהה בהרבה מאשר לאוויר, ולכן היא מתואמת יותר עם מרבית החומרים המרכיבים מבנים, כך שהזעזוע מההדף יועבר במידה טובה יותר לשלד המבנה. מידת ההשפעה של פיצוץ תת-מימי תלויה במספר גורמים, הכוללים את המרחק ממקור הפיצוץ, אנרגיית הפיצוץ, עומקו, ועומק המים. פיצוצים תת-מימיים מסווגים בדרך כלל לפי העומק שבו הם נוצרים. פיצוצים תת-מימיים "רדודים" הם אלו שבהם המכתש הנוצר בפני המים מעל מקור הפיצוץ הוא גדול בהשוואה לעומק שבו אירע הפיצוץ. פיצוצים תת-מימיים "עמוקים" הם אלו שבהם המכתש קטן בהשוואה לעומק שבו הם חלו, או אף בלתי מובחן. האפקט הכולל של פיצוץ תת-מימי תלוי בעומק, גודל וטבעו של מטען הנפץ, וכן נוכחותם, הרכבם ומרחקם של משטחים מחזירים כדוגמת קרקעית הים, פני הים, תרמוקלינות וכו'. מודלים הלוקחים בחשבון את הגורמים הללו מיושמים במידה נרחבת בתכנונים של מטעני נפץ נגד ספינות וצוללות. בדרך כלל, נזק ראשוני למטרה ייגרם כתוצאה מפגיעת גל ההלם הראשוני; נזק זה מוגבר עקב שטף המים המופיע מיד לאחר מכן, וכן עקב פגיעת גלי ההלם המשניים (שמוחזרים ממשטחים שונים). בנוסף, עבור פיצוצים תת-מימיים חזקים במיוחד (פיצוצים גרעיניים) ישנו גם אפקט של חימום ניכר ורתיחת המים שבסמוך למוקד הפיצוץ; לכן חזית ההלם של גל ההדף הנוצר היא תערובת של מים נוזליים ובועות אדי מים, אשר בקריסתן גורמות לנזק נוסף למעטה המטרה. אפקט זה משמעותי יותר עבור פיצוצים תת-מימיים רדודים שכן במקרה זה הלחץ ההידרוסטטי עשוי להיות נמוך יותר מלחץ האדים הרווים, כך שהמים מסוגלים לרתוח ולבעבע. השפעות פיצוץ גרעיני כאשר גל לחץ מגיע לממשק בין שני תווכים בעלי עכבות שונות, המידה בה הוא מועבר לתווך השני תלויה בכמה יחס העכבות קרוב ל-1; אילו מתקיים שוויון עכבות, ניתן לומר כי התווך השני הוא "שקוף אקוסטית", והגל יועבר בשלמותו ללא החזרה. מאידך, כאשר יחס העכבות גדול בהרבה מ-1, תתקבל החזרה כמעט מלאה מהממשק בין התווכים; זאת גם הסיבה מדוע בדרך כלל קול מוחזר כהד מקירות או מוצקים קשיחים אחרים.
1433

שנת 1433 היא השנה ה-33 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 19 באוקטובר – מרסיליו פיצ'ינו, הומניסט ופילוסוף איטלקי (נפטר ב-1499) 10 בנובמבר – שארל הראשון דוכס בורגונדיה (נפטר ב-1477) 14 באפריל – לידווינה, קדושה נוצרייה הולנדית (נולדה ב-1380) 14 באוגוסט – ז'ואאו הראשון, מלך פורטוגל (נולד ב-1357) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1433‎ נפטרים ב-1433‎ מדיה וקבצים בנושא 1433 בוויקישיתוף
סיפורים לנימי

סיפורים לנימי היא סדרת טלוויזיה חינוכית ישראלית לילדים, אשר צולמה באולפני מימד עבור ערוץ הופ!, בו התחילה להיות משודרת בשנת 2000. הסדרה הופקה על ידי אור רם, בוימה על ידי בובי לקס, ונכתבה על ידי דקלה כץ. פרקי הסדרה, שאורכם כ-8 דקות, שודרו במקור בימי א'-ה' בשעה 18:45. דמותה של נימי זכתה לאהבה רבה בקרב הצופים, ולכן היא הופיעה בתכנים נוספים של ערוץ הופ!, ביניהם "הקייטנה של הופ! - מא' עד ת'" (2003), "חבורת ה"ס" (2004), "החדר / המרחב המוגן של הופ!" (2005), "המגילה החדשה של הופ!" (2005) ו"יום הולדת למדינה" (2008). הסדרה עוקבת אחר ילדה בשם נימי, אשר בכל לילה שומעת סיפור אחר לפני השינה מדודיה דני ושלומית, ומסבא וסבתא שלה. בין הסיפורים שהופיעו בסדרה נכללים "טיול של ארנב וחתול", "נמר בפיג'מה של זהב", "זה קרה ביום סערה", "שמוליקיפוד" ו"דירה להשכיר". נימי (איקי גלעד) – ילדה בעלת שיער אדמוני, אשר בכל פרק מספרים לה סיפור אחר לפני השינה. שלומית (שלומית הגואל-טריגר) – דודתה של נימי, אשר מספרת לה סיפורים. דני (דני שטג) – דודה של נימי, אשר מספר לה סיפורים. סבא (טוביה צפיר) – סבא של נימי, אשר מספר לה סיפורים. סבתא (רבקה מיכאלי) – סבתא של נימי, אשר מספרת לה סיפורים. הסדרה הופקה על ידי אור רם, בוימה על ידי בובי לקס, ונכתבה על ידי דקלה כץ. מריה גורביץ' ייצרה את הבובה של נימי, על פי עיצבו של שי צ'רקה. את שיר הפתיחה של הסדרה כתבה נוגה אלגום, הלחין שמוליק נויפלד וביצע יהודה תמיר. הסדרה צולמה על ידי גרג סלומון, איציק אסף וגיל סומך באולפני מימד. רבקה מיכאלי, אשר גילמה את סבתא של נימי בסדרה, סיפרה שהיא הייתה רק בשני ימי צילום שבכל אחד מהם היא הקריאה 14 סיפורים. בנוסף היא סיפרה על העבודה עם הבובה של נימי: "פיתחתי איתה יחסים מיוחדים. המפעילה הייתה יושבת מתחת לבימה ושולחת את היד מלמטה, אבל בעיני נימי הייתה פרטנרית לכל דבר. בסוף הצילומים, כשראיתי אותה מושפלת, ארוזה בתוך מזוודה עם הפנים לקרקעית ובלי רגליים, היה לי מאוד קשה". במהלך השנים לסדרה נוצרו חוברות, משחקים, בובות ו-DVD. בשנת 2004 יצא לאור על ידי "הוצאת מפה" ספר בשם "הספור של נימי" המכיל 30 עמודים. את הספר כתבה אראלה טהרלב-בן שחר, והוא מספר על כך שנמאס לנימי לשמוע סיפורים והיא רוצה לספר את הסיפור שלה. סיפורים לנימי, במיזם "אישים" לתיעוד היצירה הישראלית אמיר בן-דוד, יש חיים בלי הופ!, באתר הארץ, 10 ביוני 2003 גיורא יהלום, ‏שובו של מיץ פטל, באתר גלובס, 20 בפברואר 2001 אביב לביא, השמרטף הלאומי, באתר הארץ, 10 ביוני 2003
1477

שנת 1477 היא השנה ה-77 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 5 בינואר – הקרב על נאנסי – שארל הראשון דוכס בורגונדיה מובס ונהרג. סיום מלחמת בורגונדיה 25 בינואר – אן מברטאן, דוכסית ברטאן, אחרונת שליטי ברטאן ואשת שני מלכי צרפת (נפטרה ב-1514) 5 בינואר – שארל הראשון, דוכס בורגונדיה (נולד ב-1433) 6 בינואר – ז'אן השמיני, רוזן ונדום (נולד ב-1428) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1477‎ נפטרים ב-1477‎ מדיה וקבצים בנושא 1477 בוויקישיתוף
Landwind X8

Landwind X8 הוא SUV (ראשי תיבות: Sport utility vehicle) מתוצרת יצרנית הרכב הסינית Landwind (אנ') (שיתוף פעולה (joint venture) בין "JMCG" (אנ'), שם רשמי: "Jiangling Motors Corporation Group Co., Ltd" ויצרנית הרכב הסינית "Changan Automobile" (אנ'), שם רשמי: "Chang'an Automobile (Group) Co., Ltd", שם החברה המשותפת: "Jiangling Motor Holding (JMH)") אשר מיוצר משנת 2012 ועד היום בסין. דגמי "Landwind X8" מבוססים על פלטפורמת דגם "Mitsubishi Outlander" מתוצרת מיצובישי מוטורס היפנית (אנ'). 5 דלתות. 5 נוסעים. מנוע קדמי. סוגי מנועים: מנועי בנזין, מנועי דיזל מגדש טורבו. סוגי הנעות: הנעה אחורית, הנעה כפולה 4x4. צמיגים: 235/65R17. קיבולת מכל דלק - 70 ליטר. 9 רמות גימור. מחיר היחידה מדגמי "Landwind X8" נע בין 99,800-161,800 רנמינבי (שנת 2012, בסין). "Diesel Luxury" - הנעה 4x2, מחיר היחידה עמד על 129,800 רנמינבי (שנת 2012, בסין). "Diesel Luxury" - הנעה כפולה 4x4, מחיר היחידה עמד על 149,800 רנמינבי (שנת 2012, בסין). "Diesel Premium" - הנעה 4x2, מחיר היחידה עמד על 141,800 רנמינבי (שנת 2012, בסין). "Diesel Premium" - הנעה כפולה 4x4, מחיר היחידה עמד על 161,800 רנמינבי (שנת 2012, בסין). "Gasoline Luxury" - הנעה 4x2, מחיר היחידה עמד על 119,800 רנמינבי (שנת 2012, בסין). "Gasoline Luxury" - הנעה כפולה 4x4, מחיר היחידה עמד על 139,800 רנמינבי (שנת 2012, בסין). "Gasoline Premium" - הנעה 4x2, מחיר היחידה עמד על 131,800 רנמינבי (שנת 2012, בסין). "Gasoline Premium" - הנעה כפולה 4x4, מחיר היחידה עמד על 151,800 רנמינבי (שנת 2012, בסין). "2.0 Gas RWD" - מחיר היחידה עמד על 99,000 רנמינבי (שנת 2012, בסין). "2.0T Diesel". "2.0T Diesel Deluxe". "2.4 Gas". "2.4 Gas Deluxe". "2.4 Gas Navi". "2.5T Diesel". "2.5T Diesel Deluxe". "2.5T Diesel Navi". דגם "Landwind X8" דגם "Landwind X8" דגם "Landwind X8" דגם "Landwind X8" Landwind X5 Landwind Xiaoyao Landwind Rongyao מדיה וקבצים בנושא Landwind X8 בוויקישיתוף אתר האינטרנט הרשמי של Landwind X8 Landwind X8, סרטון באתר יוטיוב דגם "Landwind X8" מנוע 2.0 מגדש טורבו carnewschina.com/2014/02/17/landwind-x8-suv-will-get-a-2-0-turbo-in-china דגם "Landwind X8" מנוע 2.0 מגדש טורבו דיזל carnewschina.com/2012/08/02/landwind-x8-suv-gets-a-2-0-turbo-diesel-in-china דגמי "Landwind X8" - מפרט טכני ומידות chinaautoweb.com/car-models/landwind-x8 דגם "Landwind X8" מבוסס על דגם Mitsubishi Outlander chinamobil.ru/eng/jmc/landwind/x8 דגמי "Landwind X8" chinaautoweb.com/car-models/landwind-x8-suv
תידה בארה

תידה בארה (באנגלית: Theda Bara) הוא שם במה של תיאודוסיה בֵּר גודמן (Theodosia Burr Goodman;‏ 29 ביולי 1885 – 7 באפריל 1955), הייתה שחקנית קולנוע יהודייה-אמריקאית של הסרט האילם. בארה הייתה אחת משחקניות הסרט האילם הפופולריות ביותר בתקופתה, העשור השני של המאה ה-20, ויצרה את דמות ה"ואמפ" (קיצור ל"ואמפייר" – 'ערפד' באנגלית), דימוי האישה בעלת המיניות הטורפנית. בארה, כשלצידה השחקנית הצרפתית מוסידורה, הביאה לדימוי זה פופולריות בשורת סרטים בראשית ימי הסרט האילם, והביאה גל של חיקויים של שחקניות כניטה נלדי ופולה נגרי. תיאודוסיה בור גודמן נולדה בסינסינטי, אוהיו לברנרד גודמן, מהגר יהודי ממוצא פולני ולפולין דה קופט, יהודייה שווייצרית. לאחר עלייתה לגדולה של בתם, שינתה המשפחה את שמה ל"בארה". נטען כי כינויה Theda Bara, הוא אנגרמה ל-"Arab Death" (מוות ערבי), אך נראה כי תידה הוא קיצור לשם תיאודוסיה, ובארה היה שמה האמצעי של סבתה. לאחר שלמדה במשך שנתיים באוניברסיטה של סינסינטי, החלה לעבוד בתיאטרון, ובשנת 1908 עברה לניו יורק, כשהיא נושאת את שמה של אמה, תיאודוסיה דה קופט. בשנים אלו נהגה להופיע בתפקידים זעירים, לעיתים כניצבת בלבד בסרטים שהופקו באותה התקופה. בשנת 1915 זכתה לפרסום ולהצלחה כאשר שיחקה את התפקיד הראשי בסרט "איש שוטה היה". בין 1915 ל-1919 הופיעה ביותר מארבעים סרטים, אשר ברובם הגדול אבדו, וכיום אינם בנמצא. ב-1919 עזבה את הוליווד לטובת הבמה בתיאטראות ברודוויי, ומאז מיעטה להופיע בסרטים. ב-1926 צולם סרטה האחרון "מאדאם מסתורין". ב-1921 נישאה לשחקן צ'ארלס בראבין, ומיתנה את אורח חייה שבשמו נקשרו מסיבות חשק פרועות. לאחר 1926 פרשה כליל מן התודעה הציבורית. לבארה לא נולדו ילדים ובשנת 1955 מתה מסרטן בלוס אנג'לס. בארה הייתה סמל המין ההוליוודי הראשון. בכמה מסרטיה הופיעה בתלבושת שקופה שלא השאירה מקום לדמיון. לימים, אסר קוד ההפקה ההוליוודי השמרני על תלבושות מסוג זה, ולא ניתן היה להציג את סרטיה של בארה בארצות הברית, דבר שהוביל לבסוף להיעלמותם ואובדנם. בשיא תהילתה, תדמית ה"ואמפ" שלוותה באיפור מתאים, האגדות שהפיצו האולפנים כי היא פרי אהבתם האסורה של אמן צרפתי ורקדנית מצרית והסיפורים הסוערים על אורח חייה הביסקסואלים והפרועים מינית משכו את הקהל לבתי הקולנוע כדי לצפות בה. לאחר מלחמת העולם הראשונה נראתה האקזוטיות המלאכותית של בארה מיושנת והקריירה שלה שקעה והיא נעלמה מהוליווד. בארה זכורה כיום כאחת מכוכבות הסרט האילם הגדולות. בשנת 1994 הופיע דיוקנה על בול דואר של ארצות הברית, שעיצב הקריקטוריסט אל הירשפלד. בשנת 1996 התפרסמו שתי ביוגרפיות שלה, ובשנת 2005 הוקרנה ביוגרפיה מצולמת הכוללת קטעים מסרטיה בשם "תידה בארה, האישה עם העיניים הרעבות". תידה בארה, במסד הנתונים הקולנועיים IMDb (באנגלית) תידה בארה, באתר AllMovie (באנגלית) תידה בארה, באתר Rotten Tomatoes (באנגלית) תידה בארה, במסד הנתונים הקולנועיים KinoPoisk (ברוסית) סוזן וסרמן, תידה בארה, באנציקלופדיה לנשים יהודיות (באנגלית) תידה בארה, באתר "Find a Grave" (באנגלית) תידה בארה, באתר אנציקלופדיה בריטניקה (באנגלית)
איוואן שולה

איוואן שולה (בקרואטית: Ivan Šola; נולד ב-12 בדצמבר 1961) הוא ספורטאי עבר קרואטי, שייצג אותה ב-3 אולימפיאדות. איוואן שולה נולד וגדל בספליט, קרואטיה. בגיל צעיר הוא התעניין בענפי ספורט הקשורים עם מהירות. בצעירותו הוא השתתף בתחרויות אופנוע והיה אלוף קרואטיה. באותה תקופה הוא השתתף בפרסומות לצד מיס יוגוסלביה אנה סאסו. בשנת 2003 הוא השתתף במרוצי סירות מנוע. בשנת 1999 שולה התחיל להתאמן במזחלות ונכלל בנבחרת קרואטיה. בעקבות הצלחות בזירה הבין-לאומית הוא קיבל זכות להגיע לאולימפיאדת סולט לייק סיטי וסיים את התחרות למזחלות ל-4 אנשים במקום ה-26. הוא המשיך להשתתף בתחרויות לרבות אליפויות העולם ותחרויות גביע העולם בתחרויות מזחלות לזוגות ול-4 אנשים. באולימפיאדת טורינו הוא סיים את התחרות למזחלות ל-4 אנשים במקום ה-23. למרות גילו המתקדם הוא היה בין מובילי הנבחרת גם באולימפיאדת ונקובר וסיים את התחרות למזחלות ל-4 אנשים במקום ה-20 – התוצאה הטובה ביותר בין שלוש ההופעות באולימפיאדות. שולה המשיך להתחרות עד לעונת 2014. שולה הוא גם עסקן ספורט. בשנת 2007 נבחר לנשיאות איגוד קרואטי לספורט מוטורי. החל בשנת 2011 הוא מכהן כיושב ראש של איגוד קרואטי למזחלות. איוואן שולה, באתר olympedia.org נתונים מאתר פדרציה למזחלות ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
ליז דארלי

ליז דארלי (בצרפתית: Lise Darly; נולדה ב-27 בדצמבר 1981) היא זמרת צרפתייה שייצגה את מונקו באירוויזיון 2005. סיימה במקום 24 הכללי ולא העפילה לגמר. דארלי נולדה ב-27 בדצמבר 1981 בניס שבצרפת. ב-1999 זכתה בתוכנית המוזיקה Graine de Star Tour. בשנת 2004 הייתה דארלי מועמדת לייצג את מונקו באירוויזיון, אך דורגה במקום השני על ידי הוועדה הבוחרת. שנה לאחר מכן, היא נבחרה לייצג את מונקו באירוויזיון 2005 שנערך בקייב עם השיר "Tout de moi" (אנ') (בעברית: הכל בקשר אליי). בתחרות עצמה סיימה דארלי במקום 24 הכללי ולא העפילה לגמר. ב-2009 הוציאה את אלבומה הראשון, Si j'avais su, écrit. ב-2012 השתתפה בגרסה הצרפתית של The Voice. מתגוררת ועובדת כיום במונקו. אתר האינטרנט הרשמי של ליז דארלי ליז דארלי, ברשת החברתית פייסבוק ליז דארלי, ברשת החברתית אקס (טוויטר) ליז דארלי, במסד הנתונים הקולנועיים IMDb (באנגלית) ליז דארלי, באתר Last.fm (באנגלית) ליז דארלי, באתר MusicBrainz (באנגלית) ליז דארלי, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
נאקלס הקיפודן

נאקלס הקיפודן (באנגלית: Knuckles the Echidna) הוא דמות בדיונית מסדרת משחקי הווידאו "סוניק הקיפוד" של חברת סגה. דמותו מעוצבת כקיפודן אדום דמוי אדם. נאקלס נחוש ורציני, אך לפעמים קל לעבוד עליו. לנאקלס יש את היכולת לדאות, לטפס על קירות, והוא נלחם בעזרת ידיו המחודדות. כמו כן הוא שומרו של יהלום-המאסטר, אמצעי הבקרה על כל יהלומי הכאוס. דמותו של נאקלס הופיעה לראשונה בשנת 1994, במשחק "סוניק הקיפוד 3" והסרט הראשון שדומותו של נאקלס הופיעה היה בסרט "סוניק - הסרט 2". נאקלס הוא קיפודן מואנש בעל פרווה אדומה פרט לכתם לבן בצורת סהר על החזה שלו, עיניו סגולות וקוציו פונים מטה. לבושו כולל נעלי ספורט צהובות עם שוליים אדומים וסוגרים כסופים, וכפפות לבנות עם שני קוצים על גב כף היד שלו. בסדרת הספין אוף "סוניק בום", נאקלס שרירי וגבוה יותר, וכתפיו וזרועותיו מכוסות בתחבושות. נאקלס הוא לוחם קשוח ומתבודד, הוא מאוד עקשן ומעדיף לעשות דברים בדרך שלו. הוא מבצע את תפקידו העיקרי, שמירה על יהלום המאסטר, מאז הולדתו; במשחק "Sonic Adventure", הוא אמר כי הוא לא יודע למה הוא עושה את זה, אבל הוא מחויב להמשיך לשמור עליו. נאקלס הוא גם הקיפודן האחרון בעולם. במשחק "Sonic Adventure", טיקאל, ביתו של המלך פאצ'קאמק, אמרה שאסור לחבר את היהלומים יחד מכיוון שהתוצאות יהיו הרסניות, אך השבט לא הקשיב לה, ובעקבות כך הזן נכחד. בנוסף, נאקלס הוא בן 16, דבר המקשה על ההבנה שלו. בסדרה "סוניק בום", נאקלס מוצג כמטומטם גמור, החל ממשפטים מטופשים וחסרי היגיון, עד לחוסר יכולת לזהות דברים שהוא מחפש גם אם הם נמצאים ממש מולו, וכלה בעובדה שהוא זקוק לעזרה כדי לצחצח שיניים, לקשור שרוכים (כפי שנאמר באחד הפרקים) ולאכול (כפי שהוצג בפרק אחר). עם זאת, בסדרה "סוניק X", נאקלס היה חכם הרבה יותר. מדיה וקבצים בנושא נאקלס הקיפודן בוויקישיתוף ערך זה הוא קצרמר בנושא טלוויזיה ובנושא משחקים. אתם מוזמנים לתרום לוויקיפדיה ולהרחיב אותו.
זאמי מוטוקיו

המונח "זאמי" מפנה לכאן. לערך העוסק במכתש פגיעה הנמצא על כוכב חמה, ראו זאמי (מכתש פגיעה). זאמי מוטוקיו (1363 – 1443, ביפנית: 世阿弥 元清; בלטינית: Zeami Motokiyo), ידוע גם כקנזה מוטוקיו (ביפנית: 観世 元清; בלטינית: Kanze Motokiyo) היה פילוסוף מתחום האסתטיקה, שחקן ומחזאי יפני. על שמו של זאמי קרוי מכתש פגיעה שנמצא על כוכב חמה. זאמי נולד ב-1363 בנגויה, יפן לאמא שאביה הוא כומר ולקאנאמי (אנ'), שהיה שחקן תיאטרון בנו, סופר ומוזיקאי בתקופת האשיקאגה. בילדותו, זאמי היה פעיל בלהקת תיאטרון שניהל אביו, ולאחר מכן הוא עצמו ניהל את הלהקה. המחבר של מחזות נו לא ידוע ובדרך כלל גורם לוויכוחים רבים. מחזות רבים מיוחסים לזאמי, וידוע כי היה מעורב בשינויים של מחזות בנו. להלן המחוזות שמיוחסות לזאמי: אקוויה נו מאטסו אסטאמורי חאנז'ו איזוטסו קינוטה מאטסוקזה סייגיו זאקורה סיקידרה קומאצ'י טאדאנורי טאקאסאגו ימאמבה יאשימה ב-1434 הוגלה זאמי לאי סאדו‏. בזמן הגלות, הוא השלים את עבודתו האחרונה שנרשמה כעבור שנתיים, תוך מתן תיאור מפורט על גלותו. בעבודה זו, הוא מעביר גישה סטואית כלפי מזלו הרע בחייו. מעט ידוע על סוף חייו, אבל ידוע כי הוא האמין באופן מסורתי שהוא יקבל חנינה ויחזור ליבשת לפני מותו. זאמי נפטר ב-1443 ונקבר ביאמטו (אנ'). אשתו מתה זמן קצר לאחר מכן. Hare, Thomas Blenman (1996), Zeami's Style: The Noh Plays of Zeami Motokiyo, Stanford University Press, ISBN 978-0-8047-2677-1 Quinn, Shelley Fenno (2005), Developing Zeami: the Noh actor's attunement in practice, University of Hawaii Press, ISBN 978-0-8248-1827-2 Rimer, J. Thomas; Yamazaki, Masakazu (1984), On the art of the nō drama: the major treatises of Zeami, Princeton University Press, ISBN 978-0-691-10154-5 Tyler, Royall, Japanese Nō Dramas. (1992) London: Penguin Books, ISBN 978-0140445398. Wilson, William Scott (2006), The flowering spirit: classic teachings on the art of Nō, Kodansha International, ISBN 978-4-7700-2499-2 מדיה וקבצים בנושא זאמי מוטוקיו בוויקישיתוף זאמי מוטוקיו, באתר אנציקלופדיה בריטניקה (באנגלית) זאמי מוטוקיו (1363-1443), דף שער בספרייה הלאומית Hare 1996, p. 14-15 Planetary Names: Crater, craters: Zeami on Mercury, planetarynames.wr.usgs.gov Tyler 1992, plays introduction Hare 1996, p. 32 Hare 1996, p. 37 Wilson 2006, p. 47 Rimer 1984, p. xix Hare 1996, p. 38 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
האיגוד הישראלי לכירורגיה פלסטית ואסתטית

האיגוד ישראלי לכירורגיה פלסטית ואסתטית בהסתדרות הרפואית בישראל הוא מסגרת ארגונית מקצועית לכ-200 רופאים מומחים והמתמחים העוסקים בכירורגיה פלסטית בישראל. כן פועל האיגוד לקידום ופיתוח המקצוע בתחום הטיפול, ההוראה והמחקר. האיגוד מטפח קשרים עם ארגונים בינלאומיים העוסקים בניתוחים פלסטיים, ומתעדכן בחידושים ומגמות במטרה ליישמם בישראל. כחברי איגוד יכולים להצטרף רופאים ורופאות בעלי תואר מומחה בכירורגיה פלסטית. בראש האיגוד עומד ד"ר מאיר כהן, שמשמש כיו"ר האיגוד. מזכיר האיגוד הוא ד"ר רון עזריה. אתר האינטרנט הרשמי של האיגוד הישראלי לכירורגיה פלסטית ואסתטית
Landwind Xiaoyao

Landwind Xiaoyao הוא קרוסאובר עם מאפייני SUV (ראשי תיבות: Sport utility vehicle) מתוצרת יצרנית הרכב הסינית Landwind (אנ') (שיתוף פעולה (joint venture) בין "JMCG" (אנ') ויצרנית הרכב הסינית "Changan Automobile" (אנ') אשר מיוצר משנת 2017 ועד היום. דגם "Landwind Xiaoyao" הוצג לראשונה בנובמבר 2016 בתערוכת המכוניות הבינלאומית (אנ') בגואנגג'ואו. 5 דלתות. 5 נוסעים. מנוע קדמי. 6 רמות גימור. קיבולת מכל דלק - 55 ליטר. תאוצה בין 0-100 קמ"ש היא 9.6 שניות (מנוע מיצובישי מוטורס 1,490 סמ"ק המפיק 163 כ"ס). מחיר היחידה מדגמי "Landwind Xiaoyao" נע בין 76,900 - 121,900 רנמינבי (שנת 2017, בסין). דגם "Landwind Xiaoyao" דגם "Landwind Xiaoyao" דגם "Landwind Xiaoyao" דגם "Landwind Xiaoyao" Landwind X5 Landwind X8 Landwind Rongyao מדיה וקבצים בנושא Landwind Xiaoyao בוויקישיתוף Landwind Xiaoyao, סרטון באתר יוטיוב אתר היצרן (בסינית) (lufengxiaoyao.landwind) דגם "Landwind Xiaoyao" carnewschina.com/2017/07/20/new-photos-landwind-xiaoyao-china דגם "Landwind Xiaoyao" carnewschina.com/2017/07/14/new-daoyao-surprising-stylish-landwind דגם "Landwind Xiaoyao" carscoops.com/2019/04/if-theres-one-chinese-copy-of-the-gla-it-must-be-the-landwind-xiaoyao דגם "Landwind Xiaoyao" הוצג לראשונה בתערוכת המכוניות הבינלאומית בגואנגג'ואו carnewschina.com/2016/11/21/landwind-daoyao-debuts-on-the-guangzhou-auto-show-in-china דגם Landwind-E33-Concept, קרוי גם: Landwind Xiaoyao - תמונות allcarindex.com/auto-car-model/China-Landwind-E33-Concept דגמי "Landwind Xiaoyao" - מפרט (בסינית) car.autohome.com.cn/config/series [ http://www.chinamobil.ru/eng/jmc/landwind/e33/ דגמי "Landwind Xiaoyao" - מחירים] chinamobil.ru/eng/jmc/landwind/e33
מריה תרזה מאוסטריה (1767–1827)

מריה תרזה מאוסטריה (בגרמנית: Maria Theresia von Österreich, Königin von Sachsen;‏ 14 בינואר 1767 – 7 בנובמבר 1827) הייתה מלכת סקסוניה כאשתו השנייה של אנטון, מלך סקסוניה. מריה תרזה נולדה ב-14 בינואר 1767 בפירנצה, ללאופולד הראשון, הדוכס הגדול של טוסקנה ולמריה לואיסה, נסיכת ספרד, בתם של קרלוס השלישי, מלך ספרד ומריה אמליה מסקסוניה. כמו כל הבנות הבכורות של דודיה מצד אביה, היא נקראה על שם סבתה, השליטה ההבסבורגית מריה תרזה. מריה תרזה ואחיה זכו לחינוך שונה במקצת מהרגיל אצל ילדי המלוכה באותה עת: הם גודלו למעשה על ידי הוריהם, ולא על ידי משרתים ואומנים, ונשמרו במידה רבה מכל חיי החצר הטקסיים ולמדו לחיות בפשטות ובצניעות. ב-8 בספטמבר 1787 נישאה מריה תרזה לאנטון, נסיך סקסוניה על ידי שליח בפירנצה. בני הזוג נישאו מאוחר יותר בדרזדן ב-18 באוקטובר 1787. אנטון היה נשוי בעבר למריה קרולינה, נסיכת סבויה, שמתה מאבעבועות שחורות בשנת 1782. האופרה של מוצרט, דון ג'ובאני, נועדה במקור להתבצע לכבודם של מריה תרזה ואנתטון בעת על ביקורם בפראג ב-14 באוקטובר 1787, בעת שנסעו מדרזדן לווינה, ועותקי הלברית הודפסו במסירות. להצגת בכורה לא היה ניתן לתאם זמן, עם זאת, האופרה נישואי פיגארו הוחלפה על פי הוראות מפורשות של דודה של מריה תרזה, הקיסר יוזף השני. הבחירה של נישואי פיגארו נחשבה בעיני כל הצופים ליצירה לא חדשה, והזוג עזב את תיאטרון האופרה מוקדם, בלי לראות את כל היצירה. מוצרט התלונן במרירות על תככים שקרו בתקרית זו במכתב לידידו גוטפריד פון ז'קין, שנכתב בשלבים בין ה-15 באוקטובר ל-25 באוקטובר 1787. מריה תרזה גם הייתה בפראג בספטמבר 1791, לבכורה של אופרה של מוצרט לה קלמנצה די טיטו, שנכתבה במסגרת החגיגות שם לכבוד הכתרת אביה כמלך בוהמיה. מריה תרזה תוארה כדמות פשוטה וביתית שהקדישה את זמנה לחיי משפחה פרטיים, וחשה הקלה להתחתן עם בן זוג שהיה, בזמן נישואיהם, לא צפוי לרשת כס מלכות. ארבעת ילדיה מתו כולם כתינוקות. עם זאת, עם מותה של בת דודתה וגיסתה, קרולינה, נסיכת פארמה, היא וגיסתה האחרת, אמליה מצווייבריקן-בירקנפלד, נטלו חלק באחריות לגדל את ילדיה, ועשו זאת בקפידה רבה. מריה תרזה סייעה לאביה, לארגן את הפגישה בין אוסטריה, פרוסיה והגולים הצרפתיים בסקסוניה, שהביאה להכרזת פילניץ ב-25 באוגוסט 1791. בשנת 1806, היא ובני משפחתה ברחו מסקסוניה לפראג במהלך המלחמה נגד נפוליאון הראשון, והם הצליחו לחזור רק בשנת 1813. במאי 1827 מת גיסה פרידריך אוגוסט הראשון, ובעלה הוכתר כאנטון, מלך סקסוניה, אולם מריה תרזה מתה בלייפציג זמן קצר לאחר מכן, ב-7 בנובמבר 1827. למריה תרזה ואנטון נולדו ארבעה ילדים, אולם ארבעתם לא שרדו עד גיל שנתיים: מריה לודוביקה, נסיכת סקסוניה (1795–1796). פרדריך אוגוסט, נסיך סקסוניה (1796). מריה יוהנה, נסיכת סקסוניה (1798–1799). מריה תרזיה, נסיכת סקסוניה (1799). מדיה וקבצים בנושא מריה תרזה מאוסטריה בוויקישיתוף מריה תרזה מאוסטריה, באתר "Find a Grave" (באנגלית)
1504

שנת 1504 היא השנה הרביעית במאה ה-16. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 31 בינואר – צרפת מעבירה את נאפולי לידי אראגון 8 בספטמבר – הפסל דוד של מיכלאנג'לו הוצג לראשונה 17 בינואר – פיוס החמישי, אפיפיור (נפטר ב-1572) 13 בנובמבר – פיליפ הראשון, רוזן הסן (נפטר ב-1567) 31 בדצמבר – ביאטריש מפורטוגל, דוכסית סבויה (נפטרה ב-1538) 10 בספטמבר – פיליברטו השני, דוכס סבויה (נולד ב-1480) 15 בספטמבר – אליזבת מבוואריה, בתו של גאורג, דוכס בוואריה (נולדה ב-1478) 26 בנובמבר – איזבלה הראשונה מלכת קסטיליה (נולדה ב-1451) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1504‎ נפטרים ב-1504‎ מדיה וקבצים בנושא 1504 בוויקישיתוף
זאמי (מכתש פגיעה)

מכתש זאמי הוא מכתש פגיעה הנמצא על כוכב חמה אשר קרוי על שמו של הפילוסוף מתחום האסתטיקה, השחקן והמחזאי היפני זאמי מוטוקיו. האיגוד האסטרונומי הבינלאומי הכריז על שמו של המכתש ב-1976. מדיה וקבצים בנושא זאמי בוויקישיתוף Planetary Names: Welcome, planetarynames.wr.usgs.gov sp423, history.nasa.gov Астронет > Имена на карте Меркурия, www.astronet.ru Planetary Names: Crater, craters: Zeami on Mercury, planetarynames.wr.usgs.gov ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.